钦定古今图书集成/明伦汇编/氏族典/第454卷 > 《廖用贤尚友录》 > 宋昪
## 钦定古今图书集成/明伦汇编/氏族典/第454卷 > 《廖用贤尚友录》 > 宋昪

按《宋史宋乔年传》：“乔年子昪，字景裕，崇宁初，由谯县
尉为敕令删定官，数年至殿中少监。时乔年尹京，父
子依凭蔡氏，陵轹士大夫。乔年贬，昪亦分司南京。未
几，知应天府，擢至显谟阁学士。时徽宗议谒诸陵，有
司预为西幸之备。昪治宫城，创廊屋，会髹漆至灰，人
骨为胎，尽发洛城外二十里古冢。用是迁正议大夫”、
殿中监。未几，卒。